b'\n_START_ARTICLE_\nRecovery\n_START_SECTION_\nBaggrund\n_START_PARAGRAPH_\nEminems foreg\xc3\xa5ende album, Relapse, blev, af fansene sammen med XXL, k\xc3\xa5ret til det mest ventede album i efter\xc3\xa5ret 2009, da Eminems pladeselskab, Interscope Records, den 5. marts 2009, annoncerede udgivelsesdatoen for Relapse. Samtidig afsl\xc3\xb8rede Interscope, at et opf\xc3\xb8lgningsalbum var p\xc3\xa5 vej og at det angiveligt skulle hedde Relapse 2, og ville blive udgivet i efter\xc3\xa5ret 2009. _NEWLINE_I et interview med radiostationen Shade 45 forklarede Eminem, at han og Dr. Dre havde indspillet en betydelig m\xc3\xa6ngde musik og dermed ogs\xc3\xa5 nok til at kunne udgive Relapse 2. I slutningen af interviewet sluttede han af med s\xc3\xa6tningen "De kommende numre vil lade alle f\xc3\xa5 det bedste af det bedste". _NEWLINE_If\xc3\xb8lge Angela Yees Shade 45-interview med Eminem den 23. april 2009, skulle Relapse 2 v\xc3\xa6re en forts\xc3\xa6ttelse af albummet Relapse. I interviewet bekr\xc3\xa6ftede Eminem ogs\xc3\xa5 at det var meget t\xc3\xa6t p\xc3\xa5 at kunne udgives, og at man blot skulle overveje hvor mange numre man \xc3\xb8nskede p\xc3\xa5 det kommende album._NEWLINE_Den 25. Juni 2009 ringede Eminem ind til Shade 45 og fortalte, at han netop var blevet f\xc3\xa6rdig i studiet og havde dermed afsluttet albummet Relapse 2. Han fortalte ogs\xc3\xa5 at han forventede at albummet ville blive frigivet i l\xc3\xb8bet af fjerde kvartal af 2009, og Rolling Stone Magazine mente at albummet f\xc3\xb8rst ville blive udgivet i November 2009. I november 2009, udsendte Eminem en pressemeddelelse, hvori han fortalte at han ville genudgive Relapse, med ekstra sange, til \xc3\xa6re for hans mange fans, indtil opf\xc3\xb8lgeren Relapse 2 ville komme p\xc3\xa5 gaden i 2010. I et senere interview med Shade 45 forklarede Eminem, at albummet var mere "f\xc3\xb8lelsesm\xc3\xa6ssigt drevet" end det f\xc3\xb8rste Relapse-album, som han forklarede "...bare var rap-sange". _NEWLINE_Da premieren p\xc3\xa5 f\xc3\xb8rste single oprandte, kunne Eminem ogs\xc3\xa5 fort\xc3\xa6lle lytterene, at der ikke var nogen sketches p\xc3\xa5 albummet, s\xc3\xa5 albummet vil indeholde flere sange end hans tidligere studiealbums.\n_START_SECTION_\nKlarg\xc3\xb8relsen af Relapse 2\n_START_PARAGRAPH_\nI et interview med The Alchemist, bekr\xc3\xa6ftede han en sang med titlen "Insults To Injury", hvori Eminem benytter sin normale stemme. Han beskrev sangen som lidt af en opf\xc3\xb8lger til "Underground", den sidste sang p\xc3\xa5 det foreg\xc3\xa5ende album, Relapse. En anden bekr\xc3\xa6ftet sang hed "Hit Me With Your Best Shot". Sangen er lavet med hans gruppe D12. Bizarre fra D12 fortalte at den nye sang viser gruppens styrke, trods tabet af Proof, der var grundl\xc3\xa6ggeren af gruppen. "Vi er stadig familien, men alle har deres egen ting," tilf\xc3\xb8jede han. "Ligegyldigt hvad I g\xc3\xb8r, kan I ikke holde D12 nede. Vi har v\xc3\xa6ret igennem en masse lort, men vi kommer tilbage og kommer os oven p\xc3\xa5 tabet", udtalte han til sidst._NEWLINE_Da han talte med MTV, afsl\xc3\xb8rede DJ Waow Kid, at han havde h\xc3\xb8rt nogle sange fra det nye album, og i denne anleding bekr\xc3\xa6ftede han, at sangen, "The Warning", en provokationssang til Mariah Carey, ikke var s\xc3\xa5 intens som hele albummet ville v\xc3\xa6re, men albummet ville v\xc3\xa6re \'manisk\'. _NEWLINE_Den 3. oktober 2009, afsl\xc3\xb8rede Eminem i et interview med Shade 45, hvor ogs\xc3\xa5 DJ Waow Kid var tilstede, at et track med 50 Cent, hvor de to skulle rappe sammen p\xc3\xa5 vers, eksisterede. I samme interview, bekr\xc3\xa6ftede han ogs\xc3\xa5 at b\xc3\xa5de Just Blaze og Denaun Porter er producenter p\xc3\xa5 det nye album.\n_START_SECTION_\nKommerciel pr\xc3\xa6station\n_START_PARAGRAPH_\nAlbummet debuterede som nummer et p\xc3\xa5 Billboard 200-listen, med et salg p\xc3\xa5 741.000 i den f\xc3\xb8rste uge i USA. Det blev Eminems sjette album til at debutere som nummer et i USA. I den anden uge i handlen forblev den nummer et og solgte 313.000 eksemplarer.  Det gik ogs\xc3\xa5 ind som nummer et p\xc3\xa5 Billboards R&B/Hip-Hop-liste og Rap-album-liste. Den 13. februar 2011 havde albummet solgt 3.570.000 eksemplarer i USA. I sin niende uge i handlen blev albummet nummer et for syvende gang og solgte 116.000 eksemplarer, og i disse uger solgte albummet hver uge over 100.000 eksemplarer. I december 2010 var albummet den n\xc3\xa6ste bedste s\xc3\xa6lgende album digitalt nogensinde, med 852.000 solgte eksemplarer, kun overg\xc3\xa5et af Lady Gagas The Fame, med 884.000 solgte. Fra og med marts 2011, er albummet det bedst s\xc3\xa6lgende album digitalt nogensinde, med over 922.000 kopier solgt digitalt.'